Come Rain or Come Shine – Wikipedia
”Come Rain or Come Shine” on Harold Arlenin säveltämä ja Johnny Mercerin sanoittama musiikkikappale vuodelta 1946. Se kirjoitettiin duetoksi Broadway-musikaaliin St. Louis Woman, jossa sen lauloivat Ruby Hill ja Harold Nicholas.[1]
Suosituksi jazzstandardiksi muodostuneen kappaleen ovat nauhoittaneet muun muassa Clifford Brown, Wes Montgomery, Art Blakey, Bill Evans ja Ella Fitzgerald. Ray Charles äänitti sen vuoden 1959 albumilleen The Genius of Ray Charles.[1]
Kappale koostuu neljän tahdin mittaisesta alkusoitosta ja 32 tahdin mittaisesta kertosäkeestä, eikä siinä ole lainkaan säkeistöä.[1] Harmonisesti sävellys vaihtelee F-duurin ja muunnossävellaji f-mollin välillä.[2] Melodiassa käytetään runsaasti peräkkäisiä toistuvia nuotteja; kertosäkeen A-osa alkaa 13 peräkkäisellä a-sävelellä.[1][2]
↑ a b c d Wilson, Jeremy: Come Rain or Come Shine JazzStandards.com. Viitattu 21.12.2011. (englanniksi)
↑ a b Forte, Allen: The American Popular Ballad of the Golden Era, 1924–1950, s. 227. Princeton University Press, 1995. ISBN 978-0-691-04399-9. (englanniksi)
Noudettu kohteesta https://fi.wikipedia.org/w/index.php?title=Come_Rain_or_Come_Shine&oldid=13102460	Luokat: Vuoden 1946 kappaleetHarold Arlenin säveltämät kappaleetJohnny Mercerin sanoittamat kappaleetJazzstandarditPiilotettu luokka: Pages using ISBN magic links	Navigointivalikko
DeutschEnglishEsperanto日本語Norsk nynorskPolskiSvenska	Muokkaa linkkejä	Sivua on viimeksi muutettu 5. huhtikuuta 2013 kello 17.03.